Ajalooline Ajakiri
Ajalooline Ajakiri on Eestis ilmuv eelretsenseeritav akadeemiline ajakiri, mis ilmub Tartu Ülikooli ajaloo ja arheoloogia instituudi juures. Selles avaldatakse eesti-, inglise- ja saksakeelseid ajalooteemalisi artikleid, retsensioone ja ülevaateid. Eelistatud on Läänemere regiooniga seotud teemad. Ajaloolist Ajakirja annab välja Ajalookirjanduse Sihtasutus Kleio, nimeliselt on tegemist aga Tartu Ülikooli ajaloo ja arheoloogia instituudi ja Akadeemilise Ajalooseltsi ühisväljaandega. Ajakirja kirjastaja on alates 2013. aastast Tartu Ülikooli Kirjastus.